Davik
Store norske leksikon,Geografi,Norges geografi,Vestland,Bremanger
Davik er ei tettgrend og eit sokn i Bremanger kommune i Vestland fylke. Davik ligg på sørsida av Nordfjord.
Før 1965 var Davik eigen kommune som strekte seg på begge sider av fjorden heilt til Bremangerlandet i vest og Ålfotbreen i sør. Den delen som låg sør for fjorden, er no innlemma i Bremanger, og delen nord for fjorden dels i Stad og dels i Kinn kommunar.Davik er ein kyrkjestad frå mellomalderen. Den første kyrkja var truleg ei stavkyrkje frå 1200-talet. Denne blei erstatta av ei tømra langkyrkje frå 1655. Ei krosskyrkje frå 1750 blei erstatta av dagens langkyrkje i tømmer frå 1886. Arkitekt var Georg Andreas Bull.Etter stormen Dagmar jula 2011 var Davik utan mobilsamband i fleire veker fordi telemasta bles ned. Namn Davik er opphavleg eit gardsnamn. Det første leddet kjem av Daven, som er namnet på ein grunne i fjorden. Daven kjem igjen av norrønt dafi, 'spyd', truleg fordi han liknar eit spydblad. Kart  Les meir i Store norske leksikon Bremanger Vestland Nordfjord